**Referat fra bestyrelsesmøde i E/F Lanternen 19. november 2015**

Deltagere: Anders Bischoff, Morten Færch og Frants B. Pedersen.

1. **Valg af referent.** Frants påtog sig opgaven.
2. **Gennemgang af referat fra sidste bestyrelsesmøde:** Line har meddelt at hun udtræder af bestyrelsen ved næste generalforsamling. Frants overtager derfor opgaven med at flytte foreningens likvider til en bankkonto med højere afkast samt opgaven med at undersøge foreningens relativt høje elforbrug. Anders kontrollerer om der er sat ny dørpumpe i hoveddøren til opgang E. Referatet blev herefter godkendt.
3. **Husorden:** Husorden er blevet opdateret og omdelt. Der var enighed om bestemmelsen vedrørende hunde var blevet tolket for restriktivt. Det er således i orden at en hund er bundet i en snor uden at nogen fysisk holder fast i snoren.
4. **Fortov og fartbump ud for Lanternen:** Morten har henvendt sig til grundejerforeningen omkring de to punkter. Opretning af fortov forsøger vi at få med i den erstatningssag der kører mod NCC efter sommeren oversvømmelse fra byggepladsen ved Islands Brygge 38. Vi afventer stadig svar vedr. fartbump. Morten rykker grundejerforening for svar.
5. **Møde med P-laug:** Det er blevet aftalt med JM Danmark at der fræses riller i p-kælderens gulv så regnvand kan ledes hen til ristene. I forbindelse med næste større regnvejr vil det være muligt at markere hvor rillerne skal fræses.
6. **Energimærkning:** Er nu fornyet til en fornuftig pris.
7. **Datea administration:** Anders har forhandlet vores administrationsaftale med Datea. Resultatet er en forbedret pris, så vi beholder Datea som administrator.
8. **Betaling for reparation af vinduer:** Bestyrelsen vil gennemgå vedtægterne og opdatere dem på udvalgte punkter. Det drejer sig primært om punkt 20.2 (vedligeholdelse af vinduer) som i dag er uklar. Anders og Morten vil udarbejde et forslag til opdaterede vedtægter som skal fremlægges på den kommende generalforsamling.
9. **Cykeloprydning:** Oprydningen gennemføres lige efter fristen for at fjerne markeringen på cyklerne udløber 7. december. Bestyrelsesmedlemmer (og andre beboere) opfordres til at hjælpe med oprydningen. Morten har fået tilbud på cykelstativer til porten. Vi forventer at der opstilles 4 stativer med plads til i alt 34 cykler, hvilket nogenlunde svarer til det antal cykler som i øjeblikket står i porten.
10. **Hovedrengøring:** Anders har fået tilbud på hovedrengøring af alle 5 opgange. Prisen virker fornuftig så bestyrelsen valgte at acceptere tilbuddet. Hovedrengøringen gennemføres til foråret. Hvis der er behov for at male ved indgangspartierne vil bestyrelsen vurdere omfanget af den opgave efter hovedrengøringen er gennemført.
11. **Vandskade 77C 6.:** JM og ejeren sørger selv for at bringe sagen til afslutning uden bestyrelsens indblanding.
12. **Facebook:** Lidt mere end 50 % af ejerne er tilmeldt sig Facebook siden.
13. **Ny revisor:** Anders kontakter Line for at vurdere om foreningen skal skifte revisor.
14. **Evt.:** Bestyrelsen vil prøve at lave en liste over lokale håndværkere (VVS, elektriker mv) der vil give rabat til foreningens medlemmer. Medlemmerne opfordres til at komme med input til forslag på foreningens hjemmeside.